ঝাড়খণ্ডের মাও ঘাঁটিতে উদ্ধার CRPF জওয়ানের দেহ, মৃত্যুর কারণ স্পষ্ট নয়

ওয়েবডেস্ক- ফের ঝাড়খণ্ডের (Jharkhand) মাও ঘাঁটিতে (Mao Base) উত্তেজনা। পশ্চিম জেলার সিংভূম জেলার জঙ্গল থেকে এক সিআরপিএফ- জওয়ানের (CRPF Jawan) দেহ উদ্ধার ঘিরে চাঞ্চল্য ছড়িয়ে পড়ে। মৃত জওয়ানের নাম রাজেশ কুমার। ৫২ বছর বয়সি এই জওয়ান সিআরপিএফ-এর ১৯৩ নম্বর ব্যাটেলিয়নে কর্মরত ছিলেন। জওয়ানের মৃত্যুর কারণ এখনও স্পষ্ট নয়। ঘটনা তদন্ত শুরু হয়েছে।

শনিবার সকালে জওয়ানকে ক্যাম্পের ভিতরে অচৈতন্য অবস্থায় দেখতে পান অপর এক জওয়ান। তাঁকে তড়িঘড়ি কাছাকাছি স্বাস্থ্যকেন্দ্রে নিয়ে যাওয়া হয়। সেখানে চিকিৎসকেরা তাঁকে মৃত বলে ঘোষণা করেন। ঝাড়খণ্ডের সারান্ডার জঙ্গলে সিআরপিএফ ক্যাম্পে কর্তব্যরত ছিলেন রাজেশ। কীভাবে মৃত্যু তার কারণ অনুসন্ধান করছে পুলিশ।

আরও পড়ুন- মাথার দাম ছিল ১৪ লক্ষ, মাও নেত্রীর আত্মসমর্পণ

কেন্দ্রীয় মন্ত্রী অমিত শাহ ২০২৬ এর মধ্যেই মাও নির্মূল দেশ গড়ার শপথ নিয়েছে। তার পর থেকে অতি সক্রিয় নিরাপত্তা বাহিনী। মাওবাদীদের জীবনের ছন্দে ফিরিয়ে আনতে পুনর্বাসন প্যাকেজও ঘোষণা করেছে সরকার। সম্প্রতি বালাঘাটে মধ্যপ্রদেশ পুলিশের মাওবাদী দমন বাহিনী ‘হক ফোর্স’ এর সামনে সুনীতা আত্মসমর্পণ করেন তিনি। সুনীতা মাও কেন্দ্রীয় কমিটির সদস্য ছিলেন। মাও সংগঠনকে শক্তিশালী করার দায়িত্বভার ন্যস্ত ছিল সুনীতার ঘাড়ে। এছাড়াও সুনীতা মাওবাদী গোষ্ঠী পিপলস লিবারেশন গেরিলা আর্মি (পিএলজিএ)-র একজন কমান্ডার। ছত্তিশগড়, মহারাষ্ট্র ও মধ্যপ্রদেশ পুলিশ যৌথভাবে সুনীতার মাধার দাম ধার্য করে ১৪ লক্ষ টাকা।

দেখুন আরও খবর-